Lapse ettevalmistamine kooliks algab juba enne lasteaeda tulekut ja jätkub ühtse järjepideva protsessina kuni kooli minekuni. Oluline on lapse igakülgne valmisolek koolis õppimiseks. Koolivalmidus on kogum vaimseid, sotsiaalseid ja füüsilisi oskusi, mis aitavad lapsel üle minna lasteaia mänguliselt põhitegevuselt kooli formaalsemale õppimisele. Lapse vaimne areng peegeldub selles, kuivõrd ta oskab kuulata ja kuulda, vaadata ja näha. Sotsiaalset arengut näitab lapse soov õppida ja omandada uusi teadmisi, motivatsioon sihipäraselt tegutseda ja viia alustatud tegevus lõpuni, kollektiivis kaaslastega arvestamine ja koos tegutsemise oskus, emotsionaalne tasakaal ja suutlikkus tulla toime erinevates sotsiaalsetes olukordades. Lapse füüsiline areng on tema vastupidavus, oskus valitseda oma liigutusi ja liikumist, käe ja silmade koostöö ning lapse kuulmise ja nägemise tase. Kiiu Kiigepõnni lasteaed lähtub õpetamisel lasteaia õppekavast  ja riiklikus õppekavas ettenähtud pädevustest, mida laps peaks olema omandanud kooliminekuks ehk, siis 6-7aastase lapse eeldatavatest tulemustest. Õpetaja viib lapsevanemaga läbi arenguvestluse, kus tutvustatakse vanemale lapse koolivalmiduse olukorda, antakse kahepoolset tagasisidet lapse arengust, kavandatakse mõlemapoolsed edasised tegevused lapse arengu toetamisel ning kuidas probleemide ilmnemise korral lapse arengut suunata, toetada. Lasteaia õppekava läbinule annab lasteaed välja koolivalmiduskaardi, milles on kirjeldatud lapse arengu tulemused.  Kasulikud lingid:  https://www.hooling.ee/valmis-kooliks Eripedagoog Piret Kuke esitlus: "Rõõmuga kooli"